stanford-oval/wikipedia huggingface dataset:
קונסטנטין סילבסטרי
קורות חייו

קונסטנטין סילבסטרי נולד ב-1913 בבוקרשט במשפחתו של אלואיס סולבסטרי ואנה לבית הבריצ'ק, בת למשפחה צ'כית שהתשקעה בוולאכיה ב-1848.  למד פסנתר מגיל חמש. למד מספר שנים בקונרבטוריון בטרגו מורש. 
החל מ-1930 למד סילבסטרי  בקונסרבטוריון של בוקרשט, רומניה עם מיכאיל ז'ורה (קונטרפונקט),פלוריקה מוזיצ'סקו (פסנתר), דומיטרו קוקלין  (קומפוזיציה) וקונסטנטין בריילויו  (פולקלור). בתחום הניצוח הוא היה אוטודידקט והתחיל את פעילותו בגיל 17 עם התזמורת הסימפונית של הרדיו הרומני של בוקרשט. בשנת 1935 קיבל את פרס הקומפוזיציה על שם ג'ורג'ה אנסקו ובאותה שנה התמנה למנהל המוזיקלי של האופרה הרומנית. לאחר מלחמת העולם השנייה היה מנהל הפילהרמונית של בוקרשט עד שנת 1956 כאשר עבר לפריז. הוא גם לימד כיתת ניצוח רבת ערך בקונסרבטוריון של בוקרשט.
בשנת 1957 הופיע באנגליה, בניצוח על הפילהרמונית של לונדון ועל תזמורת פילהרמוניה. ההצלחה המיידית הובילה לחוזים נוספים ולקונצרטים בגרמניה, שווייץ, איטליה, הולנד ולהקלטות בפריז, שבעקבותיהן קיבל את הפרס הגדול של הדיסק. סילבסטרי היה מנצח תוסס ונמרץ, שהתמנה בשנת 1962 למנצח הראשי של תזמורת בורנמות באנגליה והעלה את רמת הביצוע שלה. כמוהו כמנצח רומני אחר, סרג'יו צ'ליבידאקה, דרש סילבסטרי שעות רבות לחזרות והודות לכך השיג ביצוע מלוטש ומשוכלל. בהמשך חייו ניצח סילבסטרי בגדולי המרכזים המוזיקליים של אירופה, ביפן, באוסטרליה וגם בדרום אמריקה.
המוזיקולוג יוג'ין פריקופ כתב ביוגרפיה של קונסטנטין סילבסטרי.
הקלטות נודעות של סילבסטרי הן "אלאסיו" של אלגר והסימפוניה החמישית של צ'ייקובסקי.
חייו הפרטיים

סילבסטרי היה נשוי פעמיים. אשתו הראשונה החל מ-1942 הייתה ויוריקה לבית אנדרייסקו, בתו של עורך דין מיאשי,  נפטרה בשווייץ ב-1962. 
אשתו השנייה הייתה רגינה לבית מייסנר.
לקריאה נוספת

Alain Pâris (dir.), Dictionnaire des interprètes et de l'interprétation musicale au XXe siècle, Paris, Laffont, coll. « Bouquins », 2015 (réimpr. 1985, 1989, 1995, 2004), 5e éd. (1re éd. 1982), 1 278 p. (ISBN 978-2-221-08064-1 et 2-221-08064-5, OCLC 901287624, lire en ligne [archive]), p. 818–819.
Raymond Carpenter: Constantin Silvestri, magician – A view fromthe*orchestra. Romanian Musical Adventure, 2011
John Gritten: A musician before his time : Constantin Silvestri conductor,composer, pianist. London : Warwick Editions, 1998
קלאופטרה תאה, מלכת הממלכה הסלאוקית

| --- | --- |
מטבע ובו ציור של קלאופטרה תאה
מטבע ובו ציור של קלאופטרה תאה
 לידה:  164 לפנה״ס מצרים 
 פטירה:  121 לפנה״ס (בגיל 43 בערך) 
 מדינה:  הממלכה הסלאוקית 
 בן או בת זוג:  אלכסנדר באלאס דמטריוס השני אנטיוכוס השביעי 
 
קלאופטרה תאה הייתה שליטה של הממלכה הסלאוקית, בתם של תלמי השישי ושל קלאופטרה השנייה, מלכת מצרים. שליטת סוריה בין השנים 125 לפנה"ס ל-121 לפנה"ס.
קלאופטרה נישאה לאלכסנדר באלאס בסביבות שנת 150 לפנה"ס, ולהם נולד אנטיוכוס השישי.
נישואיה השניים היו לדמטריוס השני בסביבות שנת 148 לפנה"ס. ילדיהם היו סלאוקוס החמישי ואנטיוכוס השמיני, וייתכן שגם בת בשם לאודיס.
בעלה השלישי, הוא אחיו של דמטריוס אנטיוכוס השביעי, לו נישאה בזמן שדמטריוס היה במלחמה נגד הפרתים. הם ילדו ללא ספק ילד אחד, אנטיוכוס התשיעי, אולם שמותיהם של ילדים אחרים מוטלים בספק. בשנת 129 לפנה"ס לערך, אנטיוכוס בעלה נהרג במלחמה נגד הפרתים, ודמטריוס שב הביתה על מנת לתבוע את אשתו בחזרה. קלאופטרה נהגה באמצעי זהירות ושלחה את אנטיוכוס התשיעי, בנה מאחיו של דמטריוס אל העיר קיזיקוס שבאסיה הקטנה.
דמטריוס ניסה ללא הצלחה לפלוש למצרים. כנקמה, שליטה של מצרים שלח את אלכסנדר זבינא, לכאורה בנו של אלכסנדר באלאס כמלך סוריה, ועורר מלחמת אזרחים. לאחר תבוסתו לזבינא בדמשק, דמטריוס נמלט לעיר לפתולמאיס הרמיו בה שהתה קלאופטרה, אך מצא את שערי העיר נעולים, לאחר שאשתו סגרה את השערים בפניו. הוא ניסה לברוח בסירה, אך נהרג על ידי חייליה של קלאופטרה.
בין השנים 125 לפנה"ס ו-121 לפנה"ס קלאופטרה שלטה על סוריה, והרגה את אחרון הבנים של דמטריוס, סלאוקוס, כשניסה לתבוע את השלטון. על מנת להפוך את שלטונה לחוקי היא שיתפה בשלטון את בנה אנטיוכוס השמיני.
כשגדל אנטיוכוס, הוא גילה חוסר יכולת שליטה, ובשנת 121 לפנה"ס קלאופטרה החליטה להיפטר ממנו. כשחזר יום אחד מן הציד, היא הציעה לו כוס יין אותה הרעילה. אנטיוכוס חשד בהתנהגותה הלבבית, ואילץ אותה לשתות קודם מן היין, והיא מתה.
רולף קנלר

| --- | --- |
אין תמונה חופשית
 לידה:  1921 ברלין, רפובליקת ויימאר 
 פטירה:  21 ביולי 2005 (בגיל 84 בערך) ירושלים 
 מקום קבורה:  הר המנוחות 
 מדינה:  ישראל 
 פרופיל ב-IMDb
 
רולף קנלר (1921 - 21 ביולי 2005) היה צלם קולנוע ישראלי.
חייו

רולף מיכאל קנלר נולד למשפחה יהודית בברלין.
בצעירותו למד ציור וגרפיקה.
בעקבות קורס צילום שעבר, עבד בשנות ה-30 כמתלמד באולפני הקולנוע UFA, שהוקמו בידי המשטר הנאצי.
לאחר שהתגלה מוצאו היהודי ובעקבות התנכלויות מצד הגסטאפו עלה באביב 1939 לארץ ישראל.
בארץ עבד בהסרטת יומני קולנוע, עד שגויס לצבא הבריטי.
המשיך בפעולתו כצלם קולנוע.
קנלר השתתף ב-1952 בפגישה בדירתו של יעקב מרקס ברחוב הירקון בתל אביב, שבה הוחלט על הקמת איגוד ההסרטה, על יסוד פסטיבל קולנוע בחיפה ועל חלוקת "פרס צבר". עמו השתתפו בפגישה הצלם נפתלי אבנון (רובינשטיין), מפקד יחידת ההסרטה בצה"ל, הבמאי אלפרד שטיינהרדט והצלם יעקב יונילוביץ'.
בשנת 1961 נקרא לצלם את משפטו של אדולף אייכמן יחד עם מילק קנבל ויעקב יונילוביץ'.
ב-1988 הציג בגרמניה תערוכה מצילומיו בשם "Und sie haben Deutschland verlassen müssen" (והם היו חייבים לעזוב את גרמניה). בשנת 2003 זכה לרטרוספקטיבה מיצירותיו במכון גתה בירושלים. 
קנלר נפטר בירושלים בשנת 2005.
פילמוגרפיה

סרטים שצולמו בידי קנלר, מתוך אוסף ארכיון שפילברג
ארבעים ושמונה שעות ביממה, סרטון  באתר יוטיוב
יום העצמאות, סרטון  באתר יוטיוב
ההזדמנות האחרונה של דני, סרטון  באתר יוטיוב
דרו פירסון מדווח: דת בישראל, סרטון  באתר יוטיוב
דרו פירסון מדווח: המדבר החי של ישראל, סרטון  באתר יוטיוב
דרו פירסון מדווח: מדע בישראל, סרטון  באתר יוטיוב
דרו פירסון מדווח: מלחמה ושלום בישראל, סרטון  באתר יוטיוב
על קצה הסכנה, סרטון  באתר יוטיוב
הבית על הגבעה, סרטון  באתר יוטיוב
ישראל לידה מחדש, סרטון  באתר יוטיוב
ירושלים עירי, סרטון  באתר יוטיוב
סיפורו של לכיש, סרטון  באתר יוטיוב
נאום מאת דוד בן-גוריון, סרטון  באתר יוטיוב
במו עיניי, סרטון  באתר יוטיוב
שירי ישראל: קציר בגליל, סרטון  באתר יוטיוב
שמותיהם קיימים לעד, סרטון  באתר יוטיוב
זמן, מרחב והאוניברסיטה העברית, סרטון  באתר יוטיוב
מעשה בכפר, סרטון  באתר יוטיוב
ילדי השמש, סרטון  באתר יוטיוב
אתם עדיי, סרטון  באתר יוטיוב
ישראל במערכה, סרטון  באתר יוטיוב
דני ועליזה, (1953)
קרל צישק

קרל צישק (בגרמנית: Karl Zischek; ‏28 באוגוסט 1910 – 6 באוקטובר 1985) היה כדורגלן אוסטרי, ששיחק בעמדת החלוץ.
ביוגרפיה

צישק נולד ב-28 באוגוסט 1910 באוסטריה-הונגריה. במשך כל הקריירה שיחק באדמירה ואקר וזכה עימה בדאבל מקומי ב-1947.
במדים הלאומיים היה צישק חבר ב"נבחרת הפלא" של אוסטריה בשנות ה-30 של המאה ה-20 והורשה לערוך את הופעת הבכורה שלו ב-16 במאי 1931 נגד סקוטלנד. למשחק זה שנערך בווינה הגיעו הסקוטים כשהם בלתי מנוצחים ביבשת אירופה אך הם הפסידו בו 0–5 עם צמד שערים של צישק. משחק זה נחשב לתחילתו של נבחרת הפלא האוסטרית כשהם המשיכו עם ניצחונות גדולים על גרמניה, שווייץ והונגריה.
לקראת מונדיאל 1934 צישק והאוסטרים ניצחו 2–4 בחוץ את איטליה עם שלושער שלו. בטורניר עצמו כבש ברבע הגמר נגד הונגריה אך הם הפסידו בחצי לאיטליה במשחק עם שיפוט מפוקפק. במונדיאל 1938 הם לא הורשו להשתתף עקב סיפוחה של אוסטריה לגרמניה על ידי הרייך השלישי.
משחקו הטוב ביותר של צישק היה דווקא בהפסד 4–3 לאנגליה בלונדון ב-1932. האנגלים הגיעו אליו כשהם ממשיכים את רצף האי הפסדים בביתה למשך ה-20 שנים הבאות, ובנוסף לכך גם לא ספגו יותר משער אחד עד למשחק זה. אוסטריה ששיחקה טוב קיבלה שבחים ברחבי העיר וצישק כבש צמד בדקות ה-51' וה-87'. לקראת סוף עידן נבחרת הפלא הוא כבש שער בניצחונות על צרפת ובלגיה. ב-1945 פרש צישק מהנבחרת עם 40 הופעות בהם כבש 24 שערים.
תארים

אליפות אוסטריה: 1947
הגביע האוסטרי: 1947
מקום רביעי בגביע העולם: 1934
קוניגסג אגירה

| --- | --- |

 מאפיינים כלליים
 יצרן:  קוניגסג
 הרכבה:  שוודיה שוודיה
 מודל קודם:  קוניגסג CCX 
 מודל אחריו:  קוניגסג One:1 
 אורך:  4,293 מ"מ 
 בסיס גלגלים:  2,662 מ"מ 
 מפרט טכני
 מנוע:  מנוע בנזין מרכזי עם הספק של 1,160 כ"ס (870 קילוואט)
 מהירות מרבית:  451 קמ"ש (280 מייל לשעה)
 
קוניגסג אגירה
קוניגסג אגירה היא מכונית-על המיוצרת על ידי יצרנית המכוניות השוודית קוניגסג משנת 2011. שם המכונית נגזר מהמילה "אגירה" שפירושה בשוודית הוא לפעול. העלות של קוניגסג אגירה מדגם S עומד על 4.2 מיליון דולר. למכונית מדגם אגירה RS יש 1,160 כ"ס (870 קילוואט) ומהירות מרבית של 451 קמ"ש והיא החזיקה בשיא המהירות למכונית כביש בייצור סדרתי.
דגמי המכונית

שלדת המכונית עשוי מתרכובת של קוולר וסיבי פחמן, המעניקים לרכב חוזק ועמידות ומצד שני משקל קל בהרבה לו השלדה הייתה עשויה כולה מאלומיניום או מפלדה. הכנף האווירודינמית באחורי הרכב מתכווננת בשליטה חשמלית או ידנית. תושבות גלגלי המכונית עשויה מאלומיניום יצוק, קוטר הגלגלים הקדמיים 19 אינצ'ים והאחוריים 20 אינצ'ים. גלגלי הרכב הם גלגלים מיוחדים למכונית ספורט שיכולים לעמוד בעומס של לחץ ושחיקה עד למהירות של 420 קמ"ש. מנוע המכונית הוא מנוע מגדש טורבו כפול בעל 8 צילינדרים.
דגמי המכונית > דגם R

האגירה R הוצגה לראשונה בתערוכת רכב בז'נבה במרץ 2011. המכונית מסוגלת להאיץ מאפס ל-100 קמ"ש בתוך 2.8 שניות, ולהגיע למהירות מרבית של 439 קמ"ש.
ב-2 בספטמבר 2011 נערכו מבחני מהירות למכונית בעיר אנגלהולם בשוודיה, המכונית שברה שישה שיאי עולם לרכב המיוצר ביצור סדרתי, ביניהם האצה מאפס ל-300 קמ"ש ב-14.53 שניות, והאצה מאפס ל-300 קמ"ש וחזרה לאפס תוך 21.19 שניות.
דגם זה של המכונית הופיע בסדרת משחקי Need for Speed, וכן בסרטי הקולנוע השונים של הסדרה.
דגמי המכונית > דגם S

דגם זה של המכונית יוצר החל משנת 2013, המכונית הראשונה מדגם זה הייתה המכונית ה-100 שיוצרה על ידי קוניגסג. לרגל האירוע החגיגי, המכונית קושטה בעלה מזהב ועליו המילה "הונדרה" (100 בשוודית). לאחרונה, אגירה מדגם S נמכרה לאדם בסינגפור עבור 5.3 מיליון דולר סינגפורי, או 4.2 מיליון דולר אמריקאי.
ב-10 ביוני 2014 המכונית הושקה במלזיה. שווי המכונית עמד על 5,000,000 רינגיט מלזי לפני מיסים והטלים נוספים. יחד עם מסי המדינה ומס רכש שווי המכונית הוא 15,000,000 רינגיט (3.3 מיליון דולר בקירוב). עובדה זו הופכת את האגירה S לאחת מהמכונית היקרות ביותר שנמצאות במלזיה.
דגמי המכונית > דגם One:1

דגם המכונית One:1 הוצג לראשונה במרץ 2014 בתצוגת רכב בז'נבה. קוניגסג תייצר בסך הכל 7 מכוניות מדגם זה, כולל הדגם שנשלח לתצוגה. כל הרכבים מהדגם כבר נמכרו מראש.
שם הדגם One:1 נגזר מהיחס בין תפוקת כוחות הסוס של הרכב (1,361 כ"ס) לבין משקלו (1,361 ק"ג), כך שעבור כל קילו הרכב מייצר 1 כוחות סוס. תפוקה של 1,361 שקולה להפקה של 1 מגה-וואט, ולכן קוניגסג מכנה את המכונית בתור "מגה-מכונית" (תואר מעבר למכונית-על). למכוניות מהדגם מותקן מנוע מיוחד בעל ביצועים משופרים בהשוואה לשאר דגמי הסדרה. מנוע זה שוקל 197 קילוגרמים בלבד.
מכונית מדגם זה מסוגלת להאיץ מאפס ל-100 קמ"ש בתוך 2.8 שניות, ל-200 קמ"ש בתוך 6.6 שניות, ל-300 קמ"ש בתוך 11.9 שניות ולמהירות של 322 קמ"ש בתוך 14.3 שניות.
כמו כן, המכונית יכולה להגיע למהירות מקסימלית תאורטית (בתנאים אופטימליים של מהירות רוח ותנאי כביש) של 451 קמ"ש (280 מייל לשעה) - המהירות הגבוהה ביותר מכל רכבי הסדרה.
ב-18 ביולי 2016 מכונית מהדגם התרסקה במסלול המרוצים נורבורגרינג בגרמניה. המכונית ספגה נזק כבד מאוד, אך חברת קוניגסג ציינה כי המכונית תורכב מחדש.
דגמי המכונית > RS

האגירה One:1 והאגירה RS מהווים שניהם גרסה משופרת של הדגם R. הדגם RS הוצג לראשונה בתערוכת רכב בז'נבה בשנת 2015. קוניגסג כינתה את המכונית בתור "מכונית המרוץ האולטימטיבית", בשל משקלה הקל וטכנולוגיות שונות לשיפור הביצועים שהוטמעו בה. מנוע המכונית מפיק 1,160 כ"ס (870 קילוואט), החברה תייצר רק 25 מכוניות מדגם זה. בנובמבר 2017 שברה האגירה RS את שיאה של ההנסי ונום GT, והגיעה למהירות של 457 קמ"ש.
כמו כן האגירה RS שברה את השיא של הבוגאטי שירון: 0-400-0 קמ"ש ב-36.44 שניות.
שבירת שיאים

שיאי מהירות לרכב מנועי שנשברו ב-8 ביוני 2015 עם מכונית קוניגסג מדגם One:1:
| שיא | זמן |
| --- | --- |
0-300 קמ"ש: 11.92 שניות
0-200 מייל לשעה: 14.328 שניות
300-0 קמ"ש: 6.03 שניות
200-0 מייל לשעה: 6.384 שניות
0-300-0 קמ"ש: 17.95 שניות
0-200-0 מייל לשעה: 20.71 שניות
0-400-0 קמ"ש: 28.81 - שיא עולם שנקבע ב-5/10/2017 עם דגם RS
הערות שוליים

↑  לא נתפס - 457 קמ"ש על הכביש, באתר ynet, 7 בנובמבר 2017
↑  שיא עולמי 0-400-0 קמ"ש? קוניגסג השפילה את בוגאטי, באתר ynet, 6 באוקטובר 2017
↑  שיא עולמי 0-400-0 קמ"ש? קוניגסג השפילה את בוגאטי, באתר ynet, 6 באוקטובר 2017
קוניגסג אגירה One:1
קונסטנטין סימונוב

| --- | --- |

 לידה:  15 בנובמבר 1915 (יוליאני) סנקט פטרבורג, האימפריה הרוסית 
 פטירה:  28 באוגוסט 1979 (בגיל 63) מוסקבה, ברה"מ 
 שם לידה:  Кирилл Михайлович Симонов 
 מדינה:  ברית המועצות 
 מקום לימודים:  מכון גורקי לספרות, המכון לפילוסופיה, ספרות והיסטוריה של מוסקבה, האקדמיה הצבאית-פוליטית של ברית המועצות על שם ולדימיר איליץ' לנין 
 שפות היצירה:  רוסית 
 סוגה:  רומן, סיפור סקטץ', פואמה, נובלה, מחזה, שירה עלילתית, טור שירי, רומן קצר, long poem 
 זרם ספרותי:  ריאליזם סוציאליסטי 
 תקופת הפעילות:  1936–1979 (כ־43 שנים) 
 בן או בת זוג:  לאריסה אלקסייבה ז'אדובה (1957–?)  ולנטינה סרובה  נטליה סוקולובה 
 פרסים והוקרה:  פרס סטלין (1950)  גיבור העמל הסוציאליסטי (1974)  פרס לנין (1974)  מדליה להנצחת 800 שנים לייסוד מוסקבה  מדליה לציון 60 שנים לכוחות המזוינים של ברית המועצות  מדליה להנצחת 30 שנים לניצחון במלחמת המולדתה הגדולה 1941-1945  מדליה להנצחת 50 שנים לכוחות המזוינים של ברית המועצות  מסדר האריה הלבן  צלב המלחמה של צ'כוסלובקיה 1939–1945  מסדר סוחבאטאר  Badge "25 Years of Victory in the Great Patriotic War"  מדליה להנצחת 20 שנים לניצחון במלחמת המולדתה הגדולה 1941–1945  עיטור לנין  עיטור לנין  מדליה להנצחת 100 שנים להולדתו של לנין  פרס האחים וסילייב של הרפובליקה הסובייטית הרוסית  מדליה על הגנת הקווקז  עיטור לנין  עיטור המלחמה הפטריוטית הגדולה דרגה ראשונה  עיטור הדגל האדום  מדליית הניצחון על גרמניה במלחמה הפטריוטית הגדולה 1941–1945  Badge “Participant in the battles of Khalkhin Gol”  עיטור אות הכבוד  מדליית ההגנה על מוסקבה  מדליה על שחרור פראג  מדלייה "על הגנת אודסה"  מדליית ותיק העמל  מדליה על הגנת סטלינגרד  קולונל 
 חתימה:   
 
קונסטנטין מיכאילוביץ' סימונוב (ברוסית: Константи́н Миха́йлович Си́монов‏; 28 בנובמבר 1915, פטרוגרד, האימפריה הרוסית – 28 באוגוסט 1979, מוסקבה, ברית המועצות), היה סופר, משורר, עיתונאי ומחזאי סובייטי ממוצא רוסי שעיקר כתיבתו נסבה סביב מלחמת העולם השנייה.
ילדותו

סימונוב נולד בפטרוגרד, אימו הייתה בת אצולה משושלת רוריק ואביו קצין בצבא הצאר שנמלט מרוסיה לפולין לאחר מהפכת אוקטובר ושם הלך לעולמו. אימו נישאה בשנית לקצין צבא שהוצב כמדריך בבית הספר הצבאי בעיר ריאזן. בהמשך עברה המשפחה לסראטוב, שם סיים קונסטנטין את השכלתו היסודית. בהמשך למד סימונוב בבית ספר מקצועי, הוסמך כחרט והחל לעבוד במפעל תעשייה בעירו. ב-1931 עברה משפחתו למוסקבה וקונסטנטין עבד במפעל תעשייה עד 1935, מועד בו החל לכתוב שירה אשר מקצתה התפרסמה בכתבי עת שונים. במהלך קרב חלקין גול הועסק סימונוב ככתב צבאי.
תקופת מלחמת העולם השנייה

ב-1940 כתב מחזה ראשון מפרי עטו שהוצג בתיאטרון בלנינגרד. ב-1942 מונה לקומיסר גדוד ובהמשך הועלה לדרגת לויטננט קולונל, תוך שהוא ממשיך בתפקידו ככתב צבאי. כתבותיו פורסמו בעיתון הכוכב האדום. הוא דיווח מבולגריה, רומניה, יוגוסלביה, פולין וגרמניה ונכח בקרב על ברלין. במהלך המלחמה כתב סימונוב שלושה מחזות, שני ספר שירה ונובלה בשם ימים ולילות שנסבה סביב קרב סטלינגרד. עם סיום המלחמה הועלה סימונוב לדרגת פולקובניק.
בארץ ישראל הוצג הוצג המחזה פרי עטו - "אנשי רוסיה" בשנת 1943 בהבימה בבימוי צבי פרידלנד, אולם הוא התפרסם בזכות שירו "את חכי לי" בתרגומו של אברהם שלונסקי ובלחנו של שלמה דרורי.
לאחר המלחמה

עם תום המלחמה הועסק סימונוב במשך שלוש שנים בשירות החוץ הרוסי. בין 1958 ל-1968 התגורר בטשקנט וכיהן ככתב לענייני הרפובליקות המרכז אסייתיות של הפראבדה. ב-1952 פרסם את הרומן "אחים לנשק" שהיה הראשון מפרי עטו ועד ל-1970 כתב עוד 2 רומנים ומחזה ובמקביל כיהן כעורך במספר עיתוני תרבות. מ-1967 ועד מותו כיהן כמזכיר התאחדות הסופרים הסובייטית. סימונוב זכה שש פעמים בפרס ברית המועצות וב-1974 גם בפרס לנין. הוא היה חבר של הסובייט העליון בשנים 1946–1954 ופעיל במנגנון המפלגתי. לאור תפקידו הרם הוא הצליח להביא להוצאה לאור חוזרת של מספר יצירות ספרותיות שהיו אסורות בתקופת יוסיף סטלין. עם זאת הוא השתתף באופן פעיל במאבק נגד הקוסמופוליטיות, השתתף ברדיפות של אנה אחמטובה וחתם על מכתבי גנאי נגד אלכסנדר סולז'ניצין ואנדריי סחרוב.
קונסטנטין סימונוב הלך לעולמו במוסקבה ב-1979 והוא בן 64 שנים.
קרל קורט

| --- | --- |
אין תמונה חופשית
 לידה:  25 באוגוסט 1928 אוסינג, ארצות הברית 
 פטירה:  27 בפברואר 2022 (בגיל 93) דובס פרי, ארצות הברית 
 מוקד פעילות:  ארצות הברית 
 מקום לימודים:  בית הספר ג'וליארד 
 כלי נגינה:  חצוצרה 
 פרסים והוקרה:  מלגת גוגנהיים 
 
קרל קורט (באנגלית: Karl Korte;‏ 23 ביוני 1928 - 27 במרץ 2022) היה מלחין אמריקאי ומורה למוזיקה.
חייו

קורט נולד באוסינינג שבמדינת ניו יורק וגדל באנגלווד שבניו ג'רזי. הוא למד בג'וליארד, ומוריו שם היו פיטר מנין (Peter Mennin), ויליאם ברגסמה (William Bergsma) ו-ווינסט פרסיקטי (Vincent Persichetti). בהמשך למד הלחנה אצל אוטו לוינינג, גופרדו פטראסי ואהרן קופלנד.
קורט לימד באוניברסיטת טקסס באוסטין משנת 1971 עד 1997. משנת 1997 עד 2000 כיהן כפרופסור אורח בוויליאם קולג' בוויליאמסטאון, מסצ'וסטס.
קורט קיבל מספר רב של אותות הוקרה לאומיים ובינלאומיים על יצירתו, בהם מענקי קרן גוגנהיים (1959 ו-1970), מלגות קרן פולברייט לאיטליה ולניו זילנד ומדליית זהב ממשלת בלגיה בתחרות המוזיקה ע"ש המלכה אליזבת.
התגורר בקיימברידג', ניו יורק, מת במרץ 2022.
הערות שוליים

↑  הספד וביוגרפיה
מבחר מיצירותיו

"פנטזיה" לכינור ופסנתר - 1957
"שירי תום" (ויליאם בלייק), לקולות נשים ופסנתר - 1964
"מטריקס - 7" לחמישיית כלי נשיפה מעץ, פסנתר וכלי הקשה - נכתבה לחמישיית ניו יורק לכלי נשיפה מעץ - 1967
"היבטים של אהבה", לקולות מעורבים ופסנתר - 1968
"סאפפו אומרת", לזמרת מצו סופרן ומקהלת נשים, חליל ופסנתר - 1968
סימפוניה מס' 3 - 1968
"מזמורים בנוסח חדש" לקולות מעורבים ופסנתר (אפשרות לגיטרה או נבל) - 1969
"הזכרויות" לחליל וסינתסייזר - 1971
"חיוור הוא הנסיך הטוב" (אורטוריה לזכר ז'אן קאסאדסי, למקהלה, סופרן, שני פסנתרים, כלי הקשה וקריין - 1973
"מוזיקה לחג פסחא חדש" למקהלה מעורבת וכלי נשיפה ממתכת או כלי מקלדת - 1982
"שלושה מזמורי תהילים", למקהלה א-קפלה
"ארבעה שירי התנסות" (בלייק), לקולות נשים ופסנתר - 2001
"יום חמישי הקדוש" (בלייק), לקולות מעורבים ופסנתר - 2001
"SHIKI ("ארבע העונות"), למקהלה (מעורבת או נשים), סולנים וליווי של פרטיטורת אלקטרונית שנוצרה מקטעים לקוטו, כלי הקשה וצלילים אחרים - 2002
"יומני מסע" לדואו 46 (כינור וגיטרה) וצ'לו ("קפריסין, טה מאורי, אקי") - 2004
"מאקאמות" לדואו 46 ("כינור וגיטרה 2") - 2004
"השעה היא:" למקהלה מעורבת, כלי מקלדת וכלי מיתר. שישה שירים לטקסטים מתקופות שונות, החל במהפכה האמריקאית, תנועת הסופראג'יסטיות וכלה במוזיקה עכשווית על אקולוגיה מאת איב מריים - 2005
"קולות וירטואליים" לדואו 46 (כינור וגיטרה) וסרט הקלטה - 2007
קלי אוברה

| --- | --- |

אוברה בשנת 2018
 לידה:  9 בדצמבר 1995 (בן 28) ניו אורלינס שבלואיזיאנה, ארצות הברית
 עמדה:  סמול פורוורד
 גובה:  2.01 מטר
 מספר:  9
 מכללה:  אוניברסיטת קנזס (2014–2015)
 דראפט:  בחירה מספר 15, 2015 אטלנטה הוקס
 קבוצות כשחקן
 2015–2018   2018–2020   2020–2021   2021–2023   2023–:  וושינגטון ויזארדס   פיניקס סאנס   גולדן סטייט ווריורס   שארלוט הורנטס   פילדלפיה 76'
קלי פול אוברה הבן (באנגלית: .Kelly Paul Oubre Jr; נולד ב-9 בדצמבר 1995) הוא כדורסלן אמריקאי המשחק בקבוצת פילדלפיה 76' מליגת ה-NBA, בעמדת הסמול פורוורד.
נעורים וקריירת מכללות

אוברה נולד בעיר ניו אורלינס שבלואיזיאנה, ולאחר פגיעת הוריקן קתרינה בשנת 2005 עבר עם משפחתו לריצ'מונד שבטקסס. בשנתו האחרונה בתיכון עבר ללמוד באקדמיית הכדורסל "פינדליי פרפ" שבהנדרסון, נבדה, ונבחר להשתתף במשחק מקדונלד'ס אול-אמריקן המציג את שחקני הכדורסל המצטיינים של ליגות התיכונים.
בשנת 2015 החל ללמוד באוניברסיטת קנזס, וכשחקן קבוצת הכדורסל שלה שיתף פעולה עם שחקני ה-NBA לעתיד פרנק מייסון, ויין סלדן, דבונטה גרהם וסביאטוסלאב מיכאיליוק. בעונתו היחידה בקנזס רשם ממוצעים של 9.3 נקודות ו-5.0 ריבאונדים למשחק, ובסיומה העמיד את עצמו לבחירה בדראפט ה-NBA.
קריירה מקצועית > וושינגטון ויזארדס

אוברה נלקח בבחירה ה-15 של דראפט 2015 על ידי אטלנטה הוקס, ומיד נשלח בטרייד לוושינגטון ויזארדס בתמורה לג'ריאן גרנט (שנבחר 19) ושתי בחירות דראפט עתידיות. בעונתו השנייה בקבוצה, 2016/2017, רשמו הוויזארדס מאזן ניצחונות 49–33 (59.8%), שהיה הטוב ביותר של המועדון מאז עונת 1978/1979. בפלייאוף של אותה עונה העפילה וושינגטון לשלב חצי גמר המזרח, בו הפסידה לבוסטון סלטיקס בתוצאה 3–4.
ב-19 בינואר 2018 קלע אוברה שיא קריירה של 26 נקודות בניצחון קבוצתו מול דטרויט פיסטונס.
קריירה מקצועית > פיניקס סאנס

ב-17 בדצמבר 2018 נשלח אוברה בטרייד לפיניקס סאנס, יחד עם אוסטין ריברס, בתמורה לטרבור אריזה. עד סיום אותה עונה הציג יכולת מצוינת בפיניקס, עם ממוצע של 16.9 נקודות למשחק.
ביולי 2019 חתם אוברה על הארכת חוזה בפיניקס לשנתיים נוספות, עבור כ-30 מיליון דולר.
קריירה מקצועית > גולדן סטייט ווריורס

ב-16 בנובמבר 2020 הועבר אוברה בטרייד לאוקלהומה סיטי ת'אנדר, יחד עם ריקי רוביו, טיי ג'רום, ג'יילן לקיו ובחירת דראפט עתידית, תמורת כריס פול ועבדל נאדר. שישה ימים לאחר מכן הועבר בטרייד נוסף לגולדן סטייט ווריורס, בתמורה לשתי בחירות דראפט עתידיות.
קריירה מקצועית > שארלוט הורנטס

ב-6 באוגוסט 2021 חתם אוברה בשארלוט הורנטס לשתי עונות עבור 25 מיליון דולר.
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2015/2016 | וושינגטון | 63 | 9 | 10.7 | 0.427 | 0.316 | 0.633 | 2.1 | 0.2 | 0.3 | 0.1 | 3.7 |
| 2016/2017 | וושינגטון | 79 | 5 | 20.3 | 0.421 | 0.287 | 0.758 | 3.3 | 0.6 | 0.7 | 0.2 | 6.3 |
| 2017/2018 | וושינגטון | 81 | 11 | 27.5 | 0.403 | 0.341 | 0.820 | 4.5 | 1.2 | 1.0 | 0.4 | 11.8 |
| 2018/2019 | וושינגטון | 29 | 7 | 26.0 | 0.433 | 0.311 | 0.800 | 4.4 | 0.7 | 0.9 | 0.7 | 12.9 |
| 2018/2019 | פיניקס | 40 | 12 | 29.5 | 0.453 | 0.325 | 0.761 | 4.9 | 1.6 | 1.4 | 1.0 | 16.9 |
| 2019/2020 | פיניקס | 56 | 55 | 34.5 | 0.452 | 0.352 | 0.780 | 6.4 | 1.5 | 1.3 | 0.7 | 18.7 |
| 2020/2021 | גולדן סטייט | 55 | 50 | 30.7 | 0.439 | 0.316 | 0.695 | 6.0 | 1.3 | 1.0 | 0.8 | 15.4 |
| 2021/2022 | שארלוט | 76 | 13 | 26.3 | 0.440 | 0.345 | 0.667 | 4.0 | 1.1 | 1.0 | 0.4 | 15.0 |
| 2022/2023 | שארלוט | 48 | 40 | 32.3 | 0.431 | 0.319 | 0.760 | 5.2 | 1.1 | 1.4 | 0.4 | 20.3 |
| קריירה |  | 527 | 202 | 25.8 | 0.434 | 0.330 | 0.751 | 4.4 | 1.0 | 1.0 | 0.5 | 12.8 |
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2016/2017 | וושינגטון | 12 | 0 | 15.3 | 0.426 | 0.367 | 0.700 | 2.3 | 0.3 | 0.8 | 0.4 | 5.8 |
| 2017/2018 | וושינגטון | 6 | 1 | 24.7 | 0.375 | 0.211 | 0.889 | 3.8 | 0.7 | 1.0 | 0.5 | 9.3 |
| קריירה |  | 18 | 1 | 18.4 | 0.404 | 0.306 | 0.821 | 2.8 | 0.4 | 0.9 | 0.4 | 7.0 |
הערות שוליים

↑  נתוני משחק מקדונלד'ס אול-אמריקן 2014, באתר realgm.com
↑  רשימת הנבחרים בדראפט 2015, באתר basketball-reference.com
↑  אוברה נשלח בטרייד לוושינגטון ויזארדס, באתר ESPN,‏ 26 ביוני 2015
↑  סטטיסטיקות המשחק בין וושינגטון לדטרויט, באתר basketball-reference.com
↑  לאחר העסקה שנפלה: טרבור אריזה עובר לוושינגטון, קלי אוברה ואוסטין ריברס לפיניקס, באתר וואלה, 17 בדצמבר 2018
↑  אוברה חותם על הארכת חוזה בפיניקס, באתר הקבוצה, 16 ביולי 2019
↑  אוברה מסכם על הארכת חוזה בפיניקס, באתר bleacherreport.com,‏ 11 ביולי 2019
↑  פול נשלח בטרייד לפיניקס, באתר ה-NBA,‏ 16 בנובמבר 2020
↑  גולדן סטייט מצרפת את אוברה, באתר הקבוצה, 22 בנובמבר 2020
קרל קאוטסקי

| --- | --- |

 לידה:  16 באוקטובר 1854 פראג 
 פטירה:  17 באוקטובר 1938 (בגיל 84) אמסטרדם, הולנד 
 מקום קבורה:  וסטרפלד 
 השקפה דתית:  אתאיזם 
 מקום לימודים:  אוניברסיטת וינה, Akademisches Gymnasium, Stiftsgymnasium Melk 
 תחומי עניין:  כלכלה, פוליטיקה, פילוסופיה, היסטוריה, מרקסיזם 
 עיסוק:  פוליטיקאי, כלכלן, פילוסוף, עיתונאי 
 מדינה:  האימפריה האוסטרו-הונגרית, הרייך הגרמני, גרמניה 
 יצירות ידועות:  Forerunners of Modern Socialism 
 בן או בת זוג:  לואיז קאוטסקי 
 צאצאים:  Karl Kautsky, Felix Kautsky, Benedikt Kautsky, Sophie Kautsky 
 חתימה:   
 
קרל קאוּטְסְקי (Karl Kautsky מבטאים קׇרְל קׇאוּצקי ;‏ 18 באוקטובר 1854 – 17 באוקטובר 1938) היה הוגה דעות צ'כי-אוסטרי חשוב באידאולוגיה הסוציאל-דמוקרטית, ודמות מפתח במרקסיזם בהיותו עורך הכרך הרביעי של "הקפיטל", ספרו של קרל מרקס.